
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 710 

19 Αυγούστου 1997 



ΠΕΡΙ ΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παραχώρηση κατά δικαίωμα χρήσης, άνευ ανταλλάγ¬ 
ματος, προς το Δήμο Χαϊδαρίου, ακινήτου ιδιοκτη¬ 
σίας ΕΟΤ (κάμπινγκ, Τουριστικό Περίπτερο και 
Σελφ Σέρβις) στην περιοχή «Δαφνί» Χαϊδαρίου. 1 

Εγκατάσταση και διαδρομή των καλωδίων καιτων λοι¬ 
πών παραρτημάτων του συστήματος της καθοδι¬ 
κής προστασίας του αγωγού φυσικού αερίου σε 
περιοχές του Δήμου Σερρών και της Κοινότητας 


Αντιφιλίππωντου Κλάδου Καβάλας. 2 

Μερική τροποποίηση της εγκατάστασης και διαδρο¬ 
μής του αγωγού Φυσικού Αερίου στο Νομό Αττικής 
- Νομαρχία Ανατολ. Αττικής (Κοινότητα Αγίου 
Στεφάνου) - ΚΛΑΔΟΣ ΛΑΥΡΙΟΥ (από Κ91 έως 
Κ91Γ). 3 

Καταβολή οικονομικής ενίσχυσης στο Εργατ/κό Κέν¬ 
τρο Βόλου. 4 

Μέτρα περιορισμού κυκλοφορίας οχημάτων στο κέ¬ 
ντρο της Αθήνας. 5 

Παροχή αδείας λειτουργίας στην εταιρεία «ΒΟΡΕΙΟΕΛ- 
ΛΑΔΙΚΗ ΣΥΜΒΟΥΛΟΙ ΕΠΕΝΔΥΣΕΩΝ Α.Ε.Π.Ε.Υ». 6 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Α ριθ. Τ/ 2733 (1) 


Παραχώρηση κατά δικαίωμα χρήσης, άνευ ανταλλάγμα¬ 
τος, προς το Δήμο Χαϊδαρίου, ακινήτου ιδιοκτησίας 
ΕΟΤ (κάμπινγκ, Τουριστικό Περίπτερο και Σελφ 
Σέρβις) στην περιοχή «Δαφνί» Χαϊδαρίου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ, 
ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Α.Ν. 1565/50 όπως κυρώθηκε με το 
Ν. 1624/51 και τροποποιήθηκε με το Ν.Δ. 4109/60 και 
201/74. 

2. Το άρθρο 260 του Π.Δ. 410/95 «περί Κοινοτικού και 
Δημοτικού Κώδικα» (ΦΕΚ231/Α/95). 

3. Το Ν. 2160/93 «Ρυθμίσεις για τον Του ρισμό και άλλες 
διατάξεις» (ΦΕΚ 118/Α/19.7.93). 


4. Τις με αριθμό 299/16/29.8.96 και 276/17/10.7.97 απο¬ 
φάσεις του Δ.Σ./ΕΟΤ. 

5. Τη με αριθ. 369/1997 απόφαση του Δημοτικού Συμ¬ 
βουλίου Δήμου Χαϊδαρίου. 

6. Τις διατάξεις του άρθρου 29 Α του Ν. 1558/85 προ- 
στεθέντος διά του άρθρου 27 του Ν. 2081/92, όπως αντι- 
καταστάθηκε με το άρθρο 1 παρ. 2α του Ν. 2469/97 (ΦΕΚ 
38 Α). 

7. Το Π.Δ. 27/1.2.1996 «περί συγχώνευσης των Υπουρ¬ 
γείων Τουρισμού, Βιομηχανίας, Ενέργειας και Τεχνολο¬ 
γίας και Εμπορίου στο Υπουργείο Ανάπτυξης» (ΦΕΚ 
19/Α/1.2.1996. 

8. Το Π.Δ. 377/1996 «Διορισμός Υπουργών, Ανα¬ 
πληρωτή Υπουργού και Υφυπουργών» (ΦΕΚ 244/Α/ 
25.9.1996). 

9. Τη με αριθμό 1107147/1239/006 Α/4.10.1996 κοινή α¬ 
πόφαση του Πρωθυπουργού και του Υπουργού Οικονομι¬ 
κών «περί ανάθεσης αρμοδιοτήτων στους Υφυπουργούς 
Οικονομικών» (ΦΕΚ 922/Β/4.10.1996). 

10. Τη με αριθ. ΔΙΔΚ/Φ.44.1/21566/10.10.1996 κοινή α¬ 
πόφαση του Πρωθυπουργού και του Υπουργού Εσωτερι¬ 
κών - Δημ. Διοίκησης και Αποκέντρωσης «περί ανάθεσης 
αρμοδιοτήτων στους Υφυπουργούς Εσωτ. Δημ. Διοίκη¬ 
σης και Αποκέντρωσης» (ΦΕΚ 932/Β/10.10.1996), αποφα¬ 
σίζουμε: 

1. Παραχωρούμε κατά δικαίωμα χρήσης, χωρίς αντάλ¬ 
λαγμα, στο Δήμο Χαϊδαρίου, ακίνητο ιδιοκτησίας ΕΟΤ 
στην περιοχή «Δαφνί» Χαϊδαρίου (Κάμπινγκ, Τουριστικό 
Περίπτερο και Σέλφ Σέρβις), με τους παρακάτω όρους: 

α. Η διάρκεια της παραχώρησης ορίζεται σε είκοσι (20) 
χρόνια με ημερομηνία έναρξης την ημερομηνία δημοσί¬ 
ευσης της παρούσας στην Εφημερίδατης Κυβερνήσεως. 
Μετά τη λήξη της παραχώρησης ο Δήμος υποχρεούται να 
παραδώσει ανεπιφύλακτα τα παραχωρημένα ακίνητα 
στον ΕΟΤ χωρίς καμμία αποζημίωση σε αυτόν (το Δήμο). 

β. Σε περίπτωση λύσης της παραχώρησης προ του συμ- 
φωνηθέντος χρόνου για λόγους που θα ευθύνεται ο 
Δήμος θα πρέπει να αποδοθούν στον ΕΟΤ τα ακίνητα χω¬ 
ρίς να καταβληθεί ουδεμία αποζημίωση στο Δήμο. 

γ. Ο Δήμος ρναλαμβάνει την υποχρέωση να πυρασφα- 
λίσει με δικά του έξοδα τις παραχωρούμενες εγκαταστά¬ 
σεις και τα κινητά πράγματα για ποσό που θα ανταποκρί- 
νεται στην πραγματική τους αξία και που θα καθορίζεται 

με απόφαση του ΕΟΤ σε ασφαλιστική εταιρεία που θα ε¬ 
γκρίνει ο ΕΟΤ. Η ασφάλιση θα γίνεται στο όνομα του ΕΟΤ 
και με διαδοχικές συμβάσεις διάρκειας ενός έτους του¬ 
λάχιστον και θα καταχωρείται όρος στα πυρασφαλιστή- 
ρια συμβόλαια ότι ο Δήμος εκχωρεί και μεταβιβάζει στον 
ΕΟΤ κάθε τυχόν απαίτησή του κατά της ασφαλιστικής ε¬ 
ταιρείας και σε περίπτωση πυρκαγιάς ή άλλου ατυχήμα¬ 
τος που θα επισυμβεί στα ασφαλισμένα ακίνητα ή κινητά 
η ασφαλιστική αποζημίωση θα διατίθεται αποκλειστικά 
και μόνο για την αντικατάσταση ή αποκατάστασή τους. Ο 
Δήμος θα παραδίδει στον ΕΟΤ τα πυραφαλιστήρια συμ¬ 
βόλαια ανανέωσης με απόδειξη πληρωμής ασφαλίστρων 
δέκα (10) τουλάχιστον μέρες πριν από τη λήξη κάθε προη¬ 
γούμενου συμβολαίου. 

δ. Ο Δήμος αναλαμβάνει την υποχρέωση να εγκατα- 
στήσει σύστημα πυροπροστασίας σύμφωνα με τις ισχύ- 
ουσες πυροσβεστικές διατάξεις στα υπό παραχώρηση α¬ 
κίνητα. 

ε.Ο Δήμος έχει υποχρέωση να συντηρεί με δική του 
φροντίδα, ευθύνη και δαπάνες τα ακίνητα, τις εγκαταστά¬ 
σεις καιτονεξοπολισμό, σε όλη τη διάρκεια της παραχώ¬ 
ρησης και γενικά να διατηρείτο λειτουργικό τους επίπεδο 
υψηλό. 

στ. Παρέχεται η δυνατότητα στο Δήμο της σύστασης 
δημοτικής επιχείρησης και η ανάληψη από αυτήν της εκ¬ 
μετάλλευσης των παραχωρουμένων ακινήτων, με συμμε¬ 
τοχή του Δήμου σε αυτή κατά ποσοστό 51 % τουλάχιστον. 
Της σύστασης της δημοτικής επιχείρησης θα προηγηθεί 
η εκπόνηση μελέτης βιωσιμότητας κατά τις κείμενες δια¬ 
τάξεις και θα ενημερώνεται προηγουμένως εγγράφως ο 
ΕΟΤ. 

Απαγορεύεται η μερική ή ολική εκμίσθωση, καθώς και η 
καθοιονδήποτε τρόπο παραχώρηση του ακινήτου από το 
Δήμο σε τρίτους χωρίς την έγκριση του ΕΟΤ. 

ζ. Πριν από την υπογραφή της σχετικής σύμβασης ο 
Δήμος υποχρεούται να υποβάλλει στον ΕΟΤ για έγκριση 
πλήρη οικονομοτεχνική μελέτη αξιοποίησης του ακινήτου 
με εντοπισμό των κεφαλαίων που θα απαιτηθούν και των 
χρηματοδοτικών φορέων. Η ολοκλήρωση των έργων α¬ 
ξιοποίησης θα πρέπει να γίνει εντός τριετίας από την υ¬ 
πογραφή της σύμβασης παραχώρησης και οι εργασίες 
θα παρακολουθούνται από τεχνικούς του ΕΟΤ. Σε περί¬ 
πτωση μη εμπρόθεσμης ολοκλήρωσης των έργων ο ΕΟΤ 
θα δύναται να ζητήσει την ανάκληση της παραχώρησης 
χωρίς να καταβάλλει καμία αποζημίωση στο Δήμο. Οι δα¬ 
πάνες των έργων θα βαρύνουν εξ ολοκλήρου το Δήμο. 

Από της σταδιακής ή πλήρους αποπεράτωσης των έρ¬ 
γων αξιοποίησης βάσει της σχετικής μελέτης, αυτά θα πε¬ 
ριέρχονται στην κυριότητα του ΕΟΤ καθόλη τη διάρκεια 
της παραχώρησης και μετά τη λήξη ή την καθοιονδήποτε 
τρόπο λύση αυτής, χωρίς ο χρήστης να δικαιούται οποια¬ 
δήποτε αποζημίωση από οποιαδήποτε αιτία ούτε και κατά 
τις περί αδικαιολογήτου πλουτισμού διατάξεις. 

Όλες οι εργασίες θα γίνονται με αποκλειστική ευθύνη, 
φροντίδα και έξοδα του Δήμου και όλες οι προβλεπόμε- 
νες άδειες θα εκδίδονται με φροντίδα και δαπάνη του χρή¬ 
στη έστω και αν αυτές κατά νόμο εκδίδονται στο όνομα 
του κυρίου του ακινήτου. Σε περίπτωση κατά την οποία ο 
Δήμος δεν εκπληρώνει τις προς τρίτους υποχρεώσεις του 
εκ της εκτελέσεως των έργων αξιοποίησης του παραχω- 
ρηθέντος ακινήτου, τούτο δε έχει ως αποτέλεσμα οι εν λό¬ 
γω τρίτοι να εγείρουν οποιοσδήποτε αξιώσεις κατά το 
ΕΟΤ, τότε ο ΕΟΤ θα γνωστοποιεί αμέσως στο Δήμο τις εν 


λόγω αξιώσεις και ο Δήμος θα οφείλει να παρεμβαίνει στις 
σχετικές δίκες και να αναλαμβάνει όλες τις σχετικές υπο¬ 
χρεώσεις. Σε αντίθετη περίπτωση ο ΕΟΤ θα δικαιούται να 
καταγγείλει αμέσως και αζημίως για αυτόν τη Σύμβαση 
Παραχώρησης. 

η. Όλα τα λειτουργικά έξοδα καθώς και τα πάσης φύσε- 
ως άλλα έξοδα που αφορούν τα παραχωρούμενα ακίνητα 
θα βαρύνουντο Δήμο καθόλη τη διάρκεια της παραχώρη¬ 
σης. 

ι. Σε περίπτωση που διαπιστωθεί αλλαγή της χρήσης α¬ 
πό αυτήν που προβλέπεται στις σχετικές μελέτες ή απο¬ 
δεδειγμένα κακή χρήση και λειτουργία των ακινήτων αυ¬ 
τά επανέρχονται αυτοδίκαια, χωρίς καμία άλλη διαδικα¬ 
σία στον ΕΟΤ. 

ια. Σε περίπτωση ανάκλησης της παραχώρησης για ο- 
ποιοδήποτε λόγο, είτε με την πάροδο του συμβατικού 
χρόνου, είτε με καταγγελία της σύμβασης πριν από αυ¬ 
τόν, τα παραχωρούμενα ακίνητα μαζί με όλα τα έργα (ε¬ 
γκαταστάσεις, φυτείες, δένδρα κ.λπ.) που θαέχουντυχόν 
ανεγερθείή δημιουργηθεί, θα περιέρχονται στον ΕΟΤ χω¬ 
ρίς δικαίωμα του Δήμου για αποζημίωση για τις τυχόν μέ¬ 
χρι τότε δαπάνες του, ή από οποιαδήποτε άλλη αιτία. 
Δικαιούται όμως ο ΕΟΤ να αξιώσει από το Δήμο, που ανα¬ 
λαμβάνει και την αντίστοιχη υποχρέωση, την αφαίρεση ή 
κατεδάφιση κάθε έργου, κτίσματος ή εγκαταστάσεως 
κ.λπ. που κατασκευάστηκε ή δημιουργήθηκε χωρίς την έ¬ 
γκριση του ΕΟΤ. 

ιβ. Ο Δήμος υποχρεούται στην καταβολή κάθε δαπάνης 
συντηρήσεως του πράγματος, στην καταβολή πάσης φύ- 
σεως τυχόν φόρων, τελών κ.λπ. 

ιγ. Ο Δήμος οφείλει να μεριμνά σε όλη τη διάρκεια της 
παραχώρησης για τη διατήρηση της κατοχής των παρα¬ 
χωρουμένων ακινήτων και να αποκρούσει κάθε καταπά¬ 
τηση ή απόπειρα καταπάτησης έχοντας όλες τις αγωγές 
του ιδίουτου ΕΟΤ, το δικαίωμα ασκήσεως των οποίων του 
παραχωρείται από τον ΕΟΤ, ευθύνεται δε ο Δήμος απένα¬ 
ντι στον ΕΟΤ για κάθε έστω και από ελαφρά αμέλεια, βλά¬ 
βη, μείωση ή απώλεια των δικαιωμάτων. Οφείλει επίσης ο 
Δήμος να γνωστοποιεί με έγγραφο προς τον ΕΟΤ κάθε τυ¬ 
χόν προσβολή των δικαιωμάτων του τελευταίου όπως και 
κάθε σχετική δίκη στην οποία ο ΕΟΤ δεν υποχρεούνται 
μενπαρέμβει έχει όμωςτο δικαίωμα τούτο σε κάθε στάδιο 
της δίκης. 

ιδ. Ο Δήμος Χάίδαρίου θα αναλάβει την ευθύνη έναντι 
του ΕΟΤ για την καταβολή της οιασδήποτε τυχόν αποζη¬ 
μίωσης στον πρώην μισθωτή του ακινήτου εφόσον διατα- 
χθεί από το δικαστήριο η επανεγκατάστασή του στο ακί¬ 
νητο, χωρίς καμία αξίωση - απαίτηση αποζημιώσεως γιοι 
τις οιεσδήποτε δαπάνες που είχε ενεργήσει μέχρι τότε ο 
Δήμος στο ακίνητο, το οποίο υποχρεούται να αποδώσει ά ¬ 
μεσα συμμορφούμενος με τη δικαστική απόφαση. 

ιε. Ο ΕΟΤ δεν έχει καμία υποχρέωση αποζημίωσης για. 
τυχόν ελαττώματα του πράγματος που παραχωρείται. 

ιστ. Κάθε τροποποίηση των όρων της παραχώρησης θα 
αποδεικνύεται αποκλειστικά και μόνο με έγγραφα, απο¬ 
κλείεται δε κάθε άλλο αποδεικτικό μέσο. Η τυχόν μη έ¬ 
γκαιρη άσκηση οποιοσδήποτε δικαιώματος του ΕΟΤ, έ¬ 
στω και επανειλημμένα, δεν θα σημαίνει παραίτηση από 
τα δικαιώματά του. 

ιζ. Αρμόδια για την επίλυση κάθε διαφοράς που τυχόν 
θα προκύψει από την παρούσα παραχώρηση είναι τα δι¬ 
καστήρια Αθηνών. 

ιη. Κάθε παράβαση οποιουδήποτε από τους προανα- 

φερθέντες όρους (όλοι θεωρούνται ουσιώδεις), έχει σαν 
αποτέλεσμα την ανάκληση της παραχώρησης και την υ¬ 
ποχρέωση του Δήμου για άμεση απόδοση των παραχω- 
ρουμένων ακινήτων στον ΕΟΤ. 

ιθ. Η παράδοση των ακινήτων στο Δήμο θα γίνει με πρω¬ 
τόκολλο παράδοσης και παραλαβής. 

2. Από τις διατάξεις της παρούσας απόφασης δεν προ- 
καλείται δαπάνη σε βάρος του προϋπολογισμού του ΕΟΤ. 

Η παρούσα να δημοσιευθεί στην Εφημερίδατης Κυβερ- 
νήσεως. 

Αθήνα, 5 Αυγούστου 1997 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ ΥΦΥΠΟΥΡΓΟΣ 

ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ ΟΙΚΟΝΟΜΙΚΩΝ 

ΛΑΜΠΡ. ΠΑΠΑΔΗΜΑΣ ΓΕΩΡΓ. ΔΡΥΣ 

ΑΝΑΠΤΥΞΗΣ 

ΒΑΣ. ΠΑΠΑΝΔΡΕΟΥ 
-♦- 

Αριθ. Δ3/ 13792 (2) 

Εγκατάσταση και διαδρομή των καλωδίων και των λοιπών 
παραρτημάτων του συστήματος της καθοδικής προ¬ 
στασίας του αγωγού φυσικού αερίου σε περιοχές του 
Δήμου Σερρών και της Κοινότητας Αντιφιλίππων του 
Κλάδου Καβάλας. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τα άρθρα 4 του Ν. 1929/91 & 19 του Ν. 2081/92 όπως 
τροποποιήθηκαν και συμπληρώθηκαν με το άρθρο 14 πα- 
ράγρ. 6 του Ν. 2289/95. 

2. Το άρθρο 1 του Ν. 367/76. 

3. Το άρθρο 7 του Ν. 1769/88. 

4. Το Α.Ν. 261/68. 

5. Την υπ’ αριθμ. 33845/11.5.94, Κ.Υ.Α. ΠΕΧΩΔΕ, ΥΒΕΤ, 
Γεωργίας, Εμπορικής Ναυτιλίας και Πολιτισμού, Έγκρι¬ 
σης Περιβαλλοντικών Όρων του Αγωγού Φυσικού Αε¬ 
ρίου, αποφασίζουμε: 

α) Ορίζουμε τη διαδρομή και εγκατάσταση των καλω¬ 
δίων και λοιπών παραρτημάτων του συστήματος της κα¬ 
θοδικής προστασίας στο Νομό Σερρών και Καβάλας το 
Κλάδου Καβάλας σε έκταση συνολικού εμβαδού 240,00 
τ.μ. η οποία βρίσκεται στην περιοχή του Νομού Σερρών 
του Δήμου Σερρών και σε έκταση συνολικού εμβαδού 
241,50 τ.μ. η οποία βρίσκεται στην περιοχή του Νομού 
Καβάλας της Κοινότητας Αντιφιλίππων όπως οι διαδρο¬ 
μές και εγκαταστάσεις αυτές έχουν προσδιορισθεί και α¬ 
πεικονίζονται σήμερα στα ακόλουθα συνημμένα κτηματο- 
λογικά διαγράμματα του Αγρονόμου Τοπογράφου Μηχα¬ 
νικού, Λάμπρου Κοτσώνη: 

Σχ. 5112-310-416-02-02-1/Αναθ. 1/14.03.97/κλ. 1:200 

Σχ. 5112-340-416-04-06-1/Αναθ. 1/14.03.97/κλ. 1:200 

β) Ιδιοκτήτες ή νομείς και κάτοχοι από οιαδήποτε έννο- 
μη αιτία αγροτικών ή αστικών ακινήτων, υποχρεούνται να 
επιτρέπουν τη διάνοιξη και κατασκευή των επιβαλλομέ- 
νων υπογείων σηράγγων στο αναγκαίο βάθος, για την ε¬ 
γκατάσταση του παραπάνω υπό στοιχείο α’ αγωγού φυ¬ 
σικού αερίου από τη ΔΕΠΑ Α.Ε., κάθε τι που είναι ανα¬ 
γκαίο για την κατασκευή, χρήση ή επισκευή του έργου 
αυτού, το οποίο αναγνωρίζεται ως έργο προφανούς κοι¬ 
νής ωφέλειας καθώς και την επιστασία για τη συντήρησή 
του. 

γ) Επίσης σε ζώνη πλάτους τεσσάρων (4) μέτρων δεξιά 
και τεσσάρων (4) μέτρων αριστερά από τον άξονα του α¬ 


γωγού και σε ζώνη 0,50 μ. δεξιά και 0,50 μ. αριστερά από 
τον άξονα του καλωδίου της καθοδικής προστασίας του 
αγωγού ως και σε επιφάνειες 58 τ.μ. (μήκους 29,00μ. και 
πλάτους 2,00μ.) & 67,2 τ.μ. (μήκους 42,00 μ. και πλάτους 
1,6 μ.) στα σημεία απόληξης των καλωδίων, οι οποίες α¬ 
παιτούνται για την εγκατάσταση των ανόδων, όπως αυτές 
εμφαίνονται, στα παραπάνω κτηματολογικά διαγράμμα¬ 
τα και λόγω της επιβαλλομένης συνεχούς και ακώλυτης ε¬ 
πιθεώρησης, επιστασίας, ελέγχου ασφαλείας, περιοδι¬ 
κής συντήρησης και επισκευής του παραπάνω αγωγού, 
απαγορεύεται: 

«η κατασκευή κάθε είδους υπογείων εγκαταστάσεων, η 
τοποθέτηση παράλληλα ή κάθετα κάθε είδους σωληνώ¬ 
σεων, οι οποίες απαιτούν εκσκαφή πάνω από 0,50μ. η α¬ 
νόρυξη φρεάτωνή τάφρων, η δημιουργία νέων αγροτικών 
ιδιωτικών οδών, η φύτευση δένδρωντων οποίωντο ριζικό 
σύστημα εισχωρεί σε βάθος μεγαλύτερο των 0,60 μ. κα¬ 
θώς και η αλλοίωση της μορφολογίας της επιφάνειας του 
εδάφους με οποιοδήποτε τρόπο». 

δ) Από τη δημοσίευση της παρούσας απόφασης εγκα¬ 
τάστασης του παραπάνω αγωγού μπορεί να αρχίσει η ε¬ 
λεύθερη εκτέλεση του έργου αυτού και οποιαδήποτε εκ¬ 
κρεμοδικία δεν την αναστέλλει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η ισχύς της απόφασης αυτής αρχίζει από το δημοσίευ¬ 
σή της στην Εφημερίδα της Κυβερνήσεως. 

Αθήνα, 6 Αυγούστου 1997 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. Δ3/13790 (3) 

Μερική τροποποίηση της εγκατάστασης και διαδρομής 
του αγωγού Φυσικού Αερίου στο Νομό Αττικής - Νο¬ 
μαρχία Ανατολ. Αττικής (Κοινότητα Αγίου Στεφάνου) - 
ΚΛΑΔΟΣ ΛΑΥΡΙΟΥ (από Κ91 έως Κ91 Γ). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Ταάρθρα4του Ν. 1929/91 & 19του Ν. 2081/92 όπως 
τροποποιήθηκαν και συμπληρώθηκαν με το άρθρο 14 πα- 
ράγρ. 6του Ν. 2289/95. 

2. Το άρθρο 1 του Ν. 367/76. 

3. Το άρθρο 7του Ν. 1769/88. 

4. Το Α.Ν. 261/68. 

5. Την υπ’ αριθμ. Δ3/1369/30.1.97 απόφαση περί εγκα¬ 
τάστασης καιδιαδρομήςτου αγωγού φυσικού αερίου στο 
Νομό Αττικής - Κλάδος Λαυρίου, αποφασίζουμε: 

α) Τροποποιούμε μερικώς την υπ’ αριθμ. Δ31369/ 30.1.97 
απόφαση περί εγκατάστασης και διαδρομής του αγωγού 
μεταφοράς και διοχέτευσης φυσικού αερίου στο Νομό 
Αττικής, Νομαρχία Ανατ. Αττικής (Κλάδος'Λαυρίου) που δη- 
μοσιεύθηκε στην Εφημερίδα της Κυβερνήσεως (ΦΕΚ 
Β/89/11.2.97) και ορίζουμε τη νέα διαδρομή και εγκατάστα¬ 
ση του αγωγού φυσικού αερίου στο Νομό Αττικής (Κλάδος 
Λαυρίου) στην Κοινότητα Αγίου Στεφάνου (Νομαρχία Ανατ. 
Αττικής) σε έκταση συνολικού εμβαδού 11.770 τ.μ. από τη 
θέση Κ91 έως Κ91Γ, όπως αυτή έχει προσδιορισθεί και α¬ 
πεικονίζεται σήμερα με συνεχή γραμμή κόκκινου χρώματος 
στα ακόλουθα συνημμένα στην παρούσα και υπό κλίμακα 
1:1.000 κτηματολογικά διαγράμματα του Αγρ. Τοπο¬ 
γράφου Μηχανικού Λάμπρου Κοτσώνη που συντάχθηκαν 
στις24.6.97 (φύλλα2): 

Σχ. 5112-190-00-91 -43/Αναθ. 3/1 (φύλλο 3 από 3) 

Σχ. 5112-190-00-91-44/Αναθ. 2/1 (φύλλο 3 από 3) 

β) Ιδιοκτήτες ή νομείς και κάτοχοι από οιαδήποτε έννο- 
μη αιτία αγροτικών ή αστικών ακινήτων, υποχρεούνται να 
επιτρέπουν τη διάνοιξη και κατασκευή των επιβαλλόμε¬ 
νων υπογείων σηράγγων στο αναγκαίο βάθος, για την ε¬ 
γκατάσταση του παραπάνω υπό στοιχείο α’ αγωγού φυ¬ 
σικού αερίου από τη ΔΕΠΑ Α.Ε., κάθε τι που είναι ανα¬ 
γκαίο για την κατασκευή, χρήση ή επισκευή του έργου 
αυτού, το οποίο αναγνωρίζεται ως έργο προφανούς κοι¬ 
νής ωφέλειας καθώς και την επιστασία για τη συντήρησή 
του. 

γ) Επίσης σε ζώνη πλάτους τεσσάρων (4) μέτρων δεξιά 
και τεσσάρων (4) μέτρων αριστερά από τον άξονα του α¬ 
γωγού και σε ζώνη 0,50 μ. δεξιά και 0,50 μ. αριστερά από 
τον άξονα του καλωδίου της καθοδικής προστασίας του 
αγωγού ως και σε επιφάνεια 60 τ.μ. στο σημείο απόληξης 
του καλωδίου, η οποία απαιτείται για την εγκατάσταση 
των ανόδων,όπως αυτή εμφαίνεται, στα παραπάνω κτη- 
ματολογικά διαγράμματα και λόγω της επιβαλλομένης 
συνεχούς και ακώλυτης επιθεώρησης, επιστασίας, ελέγ¬ 
χου ασφαλείας, περιοδικής συντήρησης και επισκευής 
του παραπάνω αγωγού, απαγορεύεται: 

«η κατασκευή κάθε είδους υπογείων εγκαταστάσεων, η 
τοποθέτηση παράλληλα ή κάθετα κάθε είδους σωληνώ¬ 
σεων, οι οποίες απαιτούν εκσκαφή πάνω από 0,50μ. η α¬ 
νόρυξη φρεάτων ή τάφρων, η δημιουργία νέων αγροτικών 
ιδιωτικών οδών, η φύτευση δένδρωντων οποίωντο ριζικό 
σύστημα εισχωρεί σε βάθος μεγαλύτερο των 0,60 μ. κα¬ 
θώς και η αλλοίωση της μορφολογίας της επιφάνειας του 
εδάφους με οποιοδήποτε τρόπο». 

δ) Από τη δημοσίευση της παρούσας απόφασης εγκα¬ 
τάστασης του παραπάνω αγωγού μπορεί να αρχίσει η ε¬ 
λεύθερη εκτέλεση του έργου αυτού και οποιαδήποτε εκ¬ 
κρεμοδικία δεν την αναστέλλει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η ισχύς της απόφασης αυτής αρχίζει από το δημοσίευ¬ 
σή της στην Εφημερίδα της Κυβερνήσεως. 

Αθήνα, 6 Αυγούστου 1997 

Η ΥΠΟΥΡΓΟΣ 

ΒΑΣΩ ΠΑΓΊΑΝΔΡΕΟΥ 
-♦- 

Αριθ. φ.ΙΙα 50593 (4) 

Καταβολή οικονομικής ενίσχυσης στο Εργατ/κό Κέντρο 
Βόλου. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης 
Υπουργείου Εργασίας και των εποπτευομένων από αυτό 
Νομικών Προσώπων και άλλες διατάξεις». 

2. Την με αριθμ. 50048/97 απόφαση του Υφυπουργού 
Εργασίας (ΦΕΚ224/Β/20.3.97). 

3. Την με αριθμ. 27/23.7.97 απόφαση του Δ.Σ. του 
Οργανισμού Εργατικής Εστίας. 

4. Την εγγραφή πίστωσης στον ΚΑΕ 2522Ζτου προϋπο¬ 
λογισμού του Ο.Ε.Ε. και την προκαλούμενη δαπάνη (άρ¬ 
θρο 27 Ν2081/1992 και άρθρο 29Α του Ν. 1558/1985). Η 
δαπάνη έχει δεν βαρύνει τον κρατικό προϋπολογισμό. 

5. Την αριθμ. 80078/4.10.96 κοινή απόφαση του 


Πρωθυπουργού και του Υπουργού Εργασίας και Κοινωνι¬ 
κών Ασφαλίσεων «Ανάθεση αρμοδιοτήτων στους Υφυ¬ 
πουργούς Εργασίας και Κοινωνικών Ασφαλίσεων» (ΦΕΚ 
924Β/8.10.96), αποφασίζουμε: 

Εγκρίνουμε την με αριθμ. 27/23.7.97 απόφαση του Δ.Σ. 
του Ο.Ε.Ε. σχετικά με την καταβολή οικονομικής ενίσχυ¬ 
σης ποσού ενός εκατομμυρίου δραχμών (1.000.000) στο 
Εργατ/κό Κέντρο Βόλου για την πραγματοποίηση ημερί¬ 
δας με θέμα «Υγιεινή και Ασφάλεια στους χώρους εργα¬ 
σίας». 

Η δαπάνη αυτή η οποία βαρύνει τον Κ.Α.Ε. 2522Ζ του 
προϋπολογισμού του Ο.Ε.Ε. έτους 1997 δεν βαρύνει τον 
κρατικό προϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 5 Αυγούστου 1997 

ΟΥΦΥΠΟΥΡΓΟΣ 

Χ.ΠΡΩΤΟΠΑΠΠΑΣ 
-♦- 

Αριθ. ΔΜΕΟ/στ/οικ/1896/Φ.221 (5) 

Μέτρα περιορισμού κυκλοφορίας οχημάτων 
στο κέντρο της Αθήνας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ, 
ΔΗΜΟΣΙΑΣ ΤΑΞΗΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το Π.Δ. 69/88 «περί οργανισμού της Κεντρικής 
Υπηρεσίας Γ.Γ.Δ.Ε.» όπως αυτό τροποποιήθηκε με το 
Π.Δ. 340/90 «περί συστάσεως Γεν. Δ/νσεων», το Π.Δ. 
293/91 «περί περί συστάσεως Οργανικής Μονάδας στη 
Γ.Γ.Δ.Ε.» και το Π.Δ. 167/92 «περί τροποποιήσεως του 
Οργανισμού της Γ.Γ.Δ.Ε.». 

2. Τις διατάξεις των παραγράφων 5 και 6του άρθρου 52 
του Κ.Ο.Κ., που κυρώθηκε με το Νόμο 2094/92 (ΦΕΚ 
182Α725.11.92) «περί κυρώσεως του Κώδικα Οδικής 
Κυκλοφορίας» και με σκοπό την εξυπηρέτηση του δημο¬ 
σίου συμφέροντος, το οποίο επιβάλλει την ανακούφιση 
του κυκλοφοριακά συμφορημένου κέντρου της Αθήνας, 
αποφασίζουμε: 

1. Στο κέντρο της Αθήνας που περικλείεται από το δα¬ 
κτύλιο που σχηματίζουν οι λεωφόροι και οδοί 
Αλεξάνδρας - Φειδιππίδου - Μιχαλακοπούλου - Σπύρου 
Μερκούρη - Βρυάξιδος - Υμηττού - Ηλ. Ηλιού - Α. Φραντζή 
- Λ. Συγγρού - Καλλιρόης - Χαμοστέρνας - Πειραιώς - Ιερά 
Οδός - Κωνσταντινουπόλεως - Αχιλλέως - πλατεία 
Καραϊσκάκη - Καρόλου - Μάρνη - Πατησίων - Αλεξάνδρας, 
από 25 Αυγούστου 1997 έως και 31 Ιουλίου 1998 για τις η¬ 
μέρες Δευτέρα έως Πέμπτη και για τις ώρες 7.00 έως έως 
20.00 και για την Παρασκευή για τις 7.00 έως 15.00, επι¬ 
τρέπεται μόνο η εκ περιτροπής κυκλοφορία των επιβατη¬ 
γών αυτοκινήτων ιδιωτικής χρήσης και των φορτηγών αυ¬ 
τοκινήτων ιδιωτικής χρήσης με ωφέλιμο φορτίο μέχρι ένα 
(1) τόννο, με βάση το τελευταίο ψηφίο του αριθμού κυ¬ 
κλοφορίας τους, ως εξής: 

Τις άρτιες (ζυγές) ημερομηνίες κυκλοφορούντο επιβα¬ 
τηγό αυτοκίνητα ιδιωτικής χρήσης και τα φορτηγά αυτο¬ 
κίνητα ιδιωτικής χρήσης με ωφέλιμο φορτίο μέχρι ένα (1) 
τόννο, που ο αριθμός κυκλοφορίας τους τελειώνει σε 0.2, 
4,6 και 8 (δηλαδή σε ζυγό αριθμό), τις περιττές (μονές) η¬ 
μερομηνίες κυκλοφορούντο ιδιωτικής χρήσης επιβατηγό 
και τα φορτηγά αυτοκίνητα ιδιωτικής χρήσης με ωφέλιμο 

φορτίο μέχρι ένα (1) τόννο, που ο αριθμός κυκλοφορίας 
τους τελειώνει σε 1,3,5, 7 και 9 (δηλαδή σε μονό αριθμό). 

Στις οριακές λεωφόρους και οδούς του δακτυλίου δεν ι¬ 
σχύουν τα παραπάνω μέτρα περιορισμού της κυκλοφο¬ 
ρίας. 

Τα μέτρα δεν ισχύουν τις επίσημες αργίες. 

Εφ’ όσον συντρέχουν ειδικοί λόγοι, τα μέτρα μπορούν 
να αρθούν με απόφαση του Υπουργείου Δημόσιας Τάξης. 

2. Από τους περιορισμούς της προηγούμενης παρα¬ 
γράφου εξαιρούνται: 

α. Αυτοκίνητα κρατικά, δημοτικά, Οργανισμών ή επιχει¬ 
ρήσεων κοινής ωφέλειας με ειδικούς αριθμούς κυκλοφο¬ 
ρίας ή με εμφανή σήματα των υπηρεσιών αυτών. 

β. Το αυτοκίνητο του επικεφαλής κάθε ξένης αποστο¬ 
λής, καθώς και τα αυτοκίνητα των Προξένων, εφ’ όσον αυ¬ 
τοί εκπροσωπούν τη χώρα τους στην Ελλάδα. 

γ. Αυτοκίνητα με ξένες πινακίδες Ελ\ήνωντου εξωτερι¬ 
κού και ξένων επισκεπτών της χώρας για τις πρώτες σα¬ 
ράντα (40) ημέρες της παραμονής τους στην Ελλάδα. 

Επίσης αυτοκίνητα νοικιασμένα από ξένους επισκέπτες 
της χώρας και Έλληνες μόνιμους κατοίκους του εξωτερι¬ 
κού για το ίδιο χρονικό διάστημα. Τα αυτοκίνητα αυτά δύ- 
νανται να μεταφέρονται με μέριμνα της επιχείρησης στον 
τόπο παράδοσης ή παραλαβής (αεροδρόμια, λιμάνια, ξε¬ 
νοδοχεία κ.λπ.) υπό την προϋπόθεση ότι θα υπάρχει στο 
αυτοκίνητο αντίγραφο του αντίστοιχου μισθωτηρίου συμ¬ 
βολαίου. 

δ. Αυτοκίνητα γιατρών με μόνο επιβάτη τον ίδιο το για¬ 
τρό για εξυπηρέτηση επειγόντων περιστατικών. 

ε. Αναπηρικά αυτοκίνητα αναπήρων πολέμου, τα οποία 
φέρουν ειδικές κρατικές πινακίδες κυκλοφορίας, εφ’ ό¬ 
σον οδηγούνται από τους ίδιους τους ανάπηρους ή τους 
μεταφέρουν. 

στ. Επιβατηγά αυτοκίνητα, τα οποία είναι ειδικά δια¬ 
σκευασμένα ή αυτόματα για τη μεταφορά πολιτικών ανα¬ 
πήρων εφ’ όσον οδηγούνται από τους ίδιους τους ανάπη¬ 
ρους ή τους μεταφέρουν, με την προϋπόθεση ότι ο ανά¬ 
πηρος θα είναι εφοδιασμένος με σχετική βεβαίωση του 
Υπουργείου Υγείας, Πρόνοιας και Κοινωνικών Ασφαλί¬ 
σεων, στην οποία θα αναφέρεται ο αριθμός κυκλοφορίας 
του αυτοκινήτου. 

ζ. Αυτοκίνητα που μεταφέρουν ασθενείς που χρειάζο¬ 
νται συχνή θεραπεία (π.χ. νεφροπαθείς ή παιδιά με πο- 
λυομυελίτιδα) ή τυφλούς ή άτομα με ειδικές ανάγκες, εφ’ 
όσον μεταφέρουν τα ανωτέρω άτομα με την προϋπόθεση 
ότι οι ασθενείς θα έχουν εφοδιαστεί με σχετική βεβαίωση 
του Υπουργείου Υγείας, Πρόνοιας και Κοινωνικών 
Ασφαλίσεων, που θα αναφέρει τη διάρκεια, τη συχνότητα 
της απαιτούμενης θεραπείας και τον αριθμό κυκλοφο¬ 
ρίας του αυτοκινήτου. Βεβαιώσεις θα χορηγούνται κατά 
την κρίση του Υπουργείου Υγείας, Πρόνοιας και 
Κοινωνικών Ασφαλίσεων, μόνο για σοβαρές περιπτώσεις. 

η. Μέχρι εκατόν είκοσι (120) αυτοκίνητα κατά ημερήσια 
εφημερίδα της Αθήνας που ευρίσκεται εντός του δακτυ¬ 
λίου και μέχρι ογδόντα (80) για εκτός, μέχρι είκοσι (20) αυ¬ 
τοκίνητα κατά ημερήσια εφημερίδα της Θεσσαλονίκης, 
μέχρι πέντε (5) αυτοκίνητα για κάθε ημερήσια εφημερίδα 
του Πειραιά και των επαρχιών, μέχρι πέντε (5) αυτοκίνητα 
για κάθε αθλητική εφημερίδα. Μέχρι σαράντα (40) αυτο¬ 
κίνητα των εβδομαδιαίων εφημερίδων, μέχρι δέκα πέντε 
(15) αυτοκίνητα των εβδομαδιαίων ειδησεογραφικών πε¬ 
ριοδικών και μέχρι πέντε (5) αυτοκίνητα των εβδομαδιαί¬ 
ων ειδησεογραφικών οικονομικών περιοδικών, για την κά¬ 


λυψη εκτάκτων αναγκών πληροφόρησης ύστερα από έγ¬ 
γραφο του Διευθυντή των ανωτέρω εφημερίδων και πε¬ 
ριοδικών. Μέχρι πενήντα (50) αυτοκίνητα για το 
Διοικητικό Συμβούλιο της ΕΣΗΕΑ και ΠΟΕΣΥ ύστερα από 
έγγραφο του Προέδρου τους, 
θ. Λεωφορεία γενικά και σχολικά αυτοκίνητα, 
ι. Αυτοκίνητα μεταφοράς φαρμάκων, ή αγγειοκαρδιο- 
χειρουργικών υλικών, ή υλικών οστεοσυνθέσεως, ή α¬ 
νταλλακτικών τεχνητών νεφρών, ή βιολογικών υγρών α¬ 
σθενών, με μόνιμα εμφανή σήματα της επιχείρησης και 
εφ’ όσον μεταφέρουν τα πιο πάνω υλικά. Η παραπάνω 
χρήση πρέπει να αποδεικνύεται από σχετική ένδειξη στην 
άδεια κυκλοφορίας του οχήματος. 

ια. Ένα (1) αυτοκίνητο για κάθε αεροπορική εταιρεία, η 
ύπαρξη της οποίας θα αποδεικνύεται από σχετική κατά¬ 
σταση της Υπηρεσίας Πολιτικής Αεροπορίας. 

ιβ. Μέχρι δέκα (10) αυτοκίνητα του Πρακτορείου 
Εφημερίδων Αθηναϊκού Τύπου, μέχρι δέκα (10) αυτοκίνη¬ 
τα του Νέου Πρακτορείου Εφημερίδων και Περιοδικών, 
μέχρι δέκα (10) αυτοκίνητα του Αθηναϊκού Πρακτορείου 
Ειδήσεων και μέχρι πέντε (5) αυτοκίνητα του Μακεδο¬ 
νικού Πρακτορείου Ειδήσεων. 

ιγ. Μέχρι πέντε (5) αυτοκίνητα για την Εθνική Τράπεζα, 
μέχρι τρία (3) αυτοκίνητα για κάθε άλλη Τράπεζα και μέ¬ 
χρι δύο (2) αυτοκίνητα για την Ένωση Ελληνικών 
Τραπεζών. 

ιδ. Μέχρι τριακόσια (300) αυτοκίνητα για το πρώτο πο¬ 
λιτικό κόμμα, μέχρι διακόσια (200) για το δεύτερο, μέχρι 
εξήντα (60) για το τρίτο, μέχρι πενήντα (50) για το τέταρ¬ 
το, μέχρι σαράντα (40) για το πέμπτο, μέχρι τριάντα (30) 
για το έκτο και μέχρι πέντε (5) για τα υπόλοιπα ανάλογα με 
τη δύναμή τους κατά τις τελευταίες εκλογές. Μέχρι πέντε 
(5) αυτοκίνητα για κάθε Βουλευτή ή Ευρωβουλευτή, μέ¬ 
χρι τρία (3) για κάθε τέως βουλευτή που δεν εξελέγη στις 
τελευταίες εκλογές και μέχρι είκοσι (20) για τις ανάγκες 
των γραφείων Υπουργών, Υφυπουργών και Γενικών 
Γ ραμματέων. 

Γιατις ανάγκες των γραφείων της Βουλής των Ελλήνων, 
χορηγείται ανάλογος αριθμός αδειών που καθορίζεται ύ¬ 
στερα από έγγραφο του Προέδρου της. Μέχρι σαράντα 
(40) αυτοκίνητα για τις ανάγκες των γραφείων της 
Προεδρίας της Δημοκρατίας. 

ιε. Μέχρι σαράντα (40) αυτοκίνητα για την Ένωση 
Ανταποκριτών Ξένου Τύπου, εφ’ όσον οδηγούνται από ξέ¬ 
νο ανταποκριτή. 

ιστ. Μέχρι πενήντα (50) αυτοκίνητα για την ΕΤ1, μέχρι 
πενήντα (50) αυτοκίνητα για την ΕΤ2, μέχρι είκοσι (20) αυ¬ 
τοκίνητα για κάθε ραδιοφωνικό σταθμό και μέχρι σαρά¬ 
ντα (40) αυτοκίνητα για κάθε τηλεοπτικό σταθμό που λει¬ 
τουργεί νόμιμα και εδρεύει εντός του δακτυλίου, μέχρι 
τριάντα (30) αυτοκίνητα για εκτός και μέχρι τριάντα (30) 
αυτοκίνητα για τη Γ.Γ. Τύπου και Πληροφοριών γιατην κά¬ 
λυψη των αναγκών τους. 

ιζ. Μέχρι τρία (3) αυτοκίνητα για την Ένωση Αντα¬ 
ποκριτών Ελληνικού Τύπου του Εξωτερικού. 

ιη. Ειδικά αυτοκίνητα χρηματαποστολών, η χρήση των 
οποίων θα προκύπτει από ένδειξη που θα αναγράφεται 
στην άδεια κυκλοφορίας του οχήματος. 

ιθ. Μέχρι τριάντα πέντε (35) αυτοκίνητα των φυσικοθε- 
ραπευτών του Υποκαταστήματος ΙΚΑ Αθήνας για την ε¬ 
κτέλεση υπηρεσίας. Επίσης μέχρι είκοσι (20) αυτοκίνητα 
των φυσικοθεραπευτών ελευθέρων επαγγελματιών, που 
δεν διατηρούν εργαστήριο, ούτε είναι υπάλληλοι νοσοκο- 



7778 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μείου ή άλλου ιδρύματος και προσφέρουν τις υπηρεσίες 
τους σε κατάκοιτους, εφ’ όσον επιβαίνουν μόνοι στα αυ¬ 
τοκίνητά τους, με βάση πίνακα που θα υποβάλλει στην οι¬ 
κεία Τροχαία το Δ.Σ. του Πανελληνίου Συλλόγου 
Φυσιοθεραπευτών. 

κ. Μέχρι τρία (3) αυτοκίνητα της Γ.Σ.Ε.Ε. και μέχρι δύο 
(2) αυτοκίνητα του Ε.Κ.Α. 

κα. Ανά δέκα πέντε (15) αυτοκίνητα για την Εθνική 
Ένωση Φωτορεπόρτερς Ελλάδος, την Ένωση Νέων 
Ελλήνων Φωτορεπόρτερς, την Ένωση Φωτοειδη- 
σεογράφων Ελλάδος και την Πανελλαδική Ενωση 
Φωτοειδησεογράφων, για επαγγελματικές ανάγκες των 
μελών της, με πίνακες που θα υποβάλλουν την οικεία 
Τροχαία μόνο τα Δ.Σ. των Ενώσεών τους. 

κβ. Τα εκπαιδευτικά αυτοκίνητα των επαγγελματιών εκ¬ 
παιδευτών οδηγών αυτοκινήτων που η επαγγελματική 
τους έδρα βρίσκεται μέσα στα όρια του δακτυλίου της πα- 
ραγρ. 1 της παρούσας απόφασης, με βάση πίνακα που θα 
υποβάλλει στην οικεία Υπηρεσία Τροχαίας Κινήσεως το 
Δ.Σ. του επαγγελματικού τους σιοματείου, ο οποίος θα 
συνοδεύεται από αποδεικτικά στοιχεία της Εφορίας για 
την έδρα της κάθε επιχείρησης. 

κγ. Τα αυτοκίνητα των μελών του ιπτάμενου προσωπι¬ 
κού της Ολυμπιακής Αεροπορίας, που κατοικούν μέσα 
στα όρια του δακτυλίου της παραγρ. 1 της παρούσας, εφ’ 
όσον οδηγούμαι από τους ίδιους με την υπηρεσιακή τους 
στολή, για διαδρομές μεταξύ της κατοικίας τους και του 
αεροδρομίου του Ελληνικού. 

Στα παραπάνω αυτοκίνητα επιτρέπεται να επιβαίνουν 
και άλλα πρόσωπα, εφ’ όσον πληρούν τους όρους του 
προηγούμενου εδαφίου. Η Ολυμπιακή Αεροπορία θα υ¬ 
ποβάλλει στην οικεία Υπηρεσία Τροχαίας Κινήσεως ονο¬ 
μαστική κατάσταση του προσωπικού, που δικαιούται να ε¬ 
ξαιρεθεί από τα περιοριστικά μέτρα της παρούσας, με τις 
αντίστοιχες διευθύνσεις κατοικίας και τους αντίστοιχους 
αριθμούς κυκλοφορίας των αυτοκινήτων, ώστε να τους 
χορηγηθούν τα ειδικά σημειώματα της παραγράφου 3 
της παρούσας. 

κδ. Τα αυτοκίνητα των επαγγελματιών μελών των σω¬ 
ματείων συντηρητών καυστήρων, εφ’ όσον πραγματοποί¬ 
ησαν εισόδημα από το επάγγελμά τους αυτό, δηλωμένο 
στην Εφορία κατά το προηγούμενο έτος και αποδεδειγ¬ 
μένα κινούνται για επαγγελματικούς λόγους. 

κε. Τα αυτοκίνητα των εν ενεργεία δικαστικών, ττον ο¬ 
ποίων η έδρα της εργασίας τους ή η κατοικία τους ευρί- 
σκεται εντός των ορίων του δακτυλίου, και εφ’ όσον οδη¬ 
γούνται από τους ίδιους. 

κστ. Τα αυτοκίνητα των μονίμων κατοίκων της περιοχής 
που περικλείεται από τα όρια του δακτυλίου, εφ’ όσον οι 
κάτοχοί τους εφοδιαστούν με ειδική κάρτα από το Δήμο 
Αθηναίων, για τις ώρες από 7.00-8.00 και μόνο για την έ¬ 
ξοδό τους από την περιοχή του δακτυλίου και από 15.00- 
17.00 για την επιτροφή τους στοντόπο κατοικίας τους. Τα 
αυτοκίνητα αυτά για την έξοδό τους από το δακτύλιο και 
την είσοδό τους σ’ αυτόν θα κινούνται μόνο μέσα σε προ¬ 
καθορισμένη ζώνη του δακτυλίου, αναλόγως του τόπου 
κατοικίας του κατόχου, χρησιμοποιώντας τη συντομότε¬ 
ρη διαδρομή από και προς την κατοικία του ιδιοκτήτη. 

Οι ζώνες αυτές είναι οι εξής: 

Α Ζώνη: Η περιοχή που περικλείεται από τις λεωφόρους 
και οδούς: Λ. Αλεξάνδρας - Μιχαλακοπούλου - Σπ. 
Μερκούρη - Ριζάρη - Βασ. Σοφίας - Γεωργίου Α’ - Σταδίου 
- Αιόλου - 28ης Οκτωβρίου - Λ. Αλεξάνδρας. 


Β Ζώνη: Η περιοχή που περικλείεται από τις λεωφόρους 
και οδούς: 28ης Οκτωβρίου - Αιόλου - Σταδίου - Ερμού - 
Πειραιώς - Ιερά Οδός - Λ. Κωνσταντινουπόλεως - Αχιλλέως 
- Πλ. Καράίσκάκη - Θ. Δεληγιάννη - Μεταξά - Ηπείρου - 28ης 
Οκτωβρίου. 

ΓΖώνη: Η περιοχή που περικλείεται από τις λεωφόρους 
και οδούς: Ερμού - πλατεία Συντάγματος - Λ. Αμαλίας - Λ. 
Συγγρού - Καλλιρρόης - Παναγή Τσαλδάρη - 
Χαμοστέρνας - Πειραιώς - Ερμού. 

Δ Ζώνη: Η περιοχή που περικλείεται από τις λεωφόρους 
και οδούς: Βασ. Σοφίας - Ριζάρη - Σπ. Μερκούρη - 
Υμηττού - Η. Ηλιού - Αμβροσίου Φραντζή - Καλλιρρόης - 
Συγγρού - Λ. Αμαλίας - Βασ. Σοφίας. 

Οι ειδικές αυτές κάρτες αναγράφουν το ονοματεπώνυ¬ 
μο του κατόχου, τη δ/νση κατοικίας αυτού και τον αριθμό 
κυκλοφορίας του αυτοκινήτου, φέρουν δε χρώμα που α¬ 
ντιστοιχεί στη συγκεκριμένη ζώνη κυκλοφορίας. 

κζ. Μέχρι πενήντα (50) αυτοκίνητα που χρησιμοποιεί η 
«ΑΤΤΙΚΟ ΜΕΤΡΟ» Α.Ε. για την επίβλεψη των έργων του 
ΜΕΤΡΟ, καθώς και μέχρι πενήντα (50) αυτοκίνητα της α- 
ναδόχου Κ/Ξ «ΟΛΥΜΠΙΑΚΟ ΜΕΤΡΟ». 

Τυχόν μελλοντικές πρόσθετες ανάγκες για την κατα¬ 
σκευή του ΜΕΤΡΟ θα αντιμετωπίζονται με εφαρμογή της 
παραγρ. 4 του εβδόμου άρθρου του Ν. 1955/91. 

κη. Μέχρι τριάντα (30) Ι.Χ. αυτοκίνητα που χρησιμοποι¬ 
ούν οι υπηρεσίες ΔΜΕΟ, ΔΚΕΟ, Δ9, ΔΚΕΣΟ της Γ.Γ.Δ.Ε. 
του ΥΠΕΧΩΔΕ (μέχρι δέκα πέντε (15) της ΔΜΕΟ, μέχρι έ¬ 
ξι (6) της ΔΚΕΟ, μέχρι επτά (7) της ΔΚΕΣΟ και μέχρι δύο 
(2) της Δ9), καθώς και μέχριτρία (3) της ΣΗΜΕΝΣ Α.Ε. για 
την κάλυψη των επειγουσών αναγκών ρυθμίσεων κυκλο¬ 
φορίας, φωτεινών σηματοδοτήσεων και άμεσων επεμβά¬ 
σεων σε θέματα οδικής ασφάλειας που προκύπτουν από 
την κατασκευή του ΜΕΤΡΟ. 

3. Τα αυτοκίνητα που αναφέρονται στις περιπτώσεις η, 
ια, ιβ, ιγ, ιδ, ιε, ιστ, ιζ, ιη, ιθ, κ, κα, κβ, κγ, κδ, κε, κζ και κη της 
προηγούμενης παραγράφου, επιτρέπεται να κυκλοφο¬ 
ρούν μόνο εφ’ όσον έχουν εφοδιαστεί με το ειδικό σημεί¬ 
ωμα από την Δ/νση Τροχαίας Αττικής. 

Το σημείωμα αυτό χορηγείται μετά από αίτηση των εν¬ 
διαφερομένων προς την οικεία υπηρεσία Τροχαίας 
Κινήσεως και αναφέρει τον αριθμό κυκλοφορίας του αυ¬ 
τοκινήτου, που εξαιρείται από τα περιοριστικά μέτρα της 
απόφασης αυτής, καθώς και την ημερομηνία λήξης. 

Ειδικά για τη χορήγηση του σημειώματος της περίπτω¬ 
σης (η) συνεκτιμώνται οι πραγματικές ανάγκες, η ελάχι¬ 
στη κυκλοφορία του εντύπου κ.λπ. 

Η προθεσμία υποβολής των αιτήσεων καθορίζεται μέ¬ 
χρι και την31.10.1997. 

4. Για την αντιμετώπιση εξαιρετικών περιπτώσεων επει¬ 
γόντων και εκτάκτων περιστατικών η Δ/νση Τροχαίας 
Αττικής είναι δυνατόν να χορηγεί κατά την κρίση της προ¬ 
σωρινά σημειώματα ολιγοήμερης διάρκειας, η οποία δεν 
είναι δυνατόν να υπερβαίνει τις πέντε (5) εργάσιμες ημέ¬ 
ρες- 

Τα σημειώματα αυτά χορηγούνται μετά από αίτηση των 
ενδιαφερομένων προς ^ην ™κεία υπηρεσία Τροχαία 
Κινήσεως και αναφέρουν ό. αριθμό κυκλοφορίας του 
αυτοκινήτου που εξαιρείται προσωρινά από τα περιορι¬ 
στικά μέτρα της απόφασης αυτής, καθώς και την ημερο¬ 
μηνία λήξης. 

5. Τα φορτηγά αυτοκίνητα ωφέλιμου φορτίου άνω του 
ενός (1) τόννου δεν υπόκεινται στα περιοριστικά μέτρα 
και κυκλοφορούν ελεύθερα μέσα στο δακτύλιο, με τους 

περιορισμούς του εμπορικού τριγώνου και της «ΜΠΛΕ 
ΖΩΝΗΣ», όπως αυτοί καθορίζονται με σχετικές αποφά¬ 
σεις. 

6. Τα φορτηγά αυτοκίνητα ιδιωτικής χρήσης ωφέλιμου 
φορτίου ενός (1) τόννου και κάτω υπόκεινται στα περιορι¬ 
στικά μέτρα της απόφασης αυτής με τις εξής εξαιρέσεις: 

α. Κυκλοφορούν χωρίς κανένα περιορισμό, εφ’όσον με¬ 
ταφέρουν τρόφιμα ή ποτά, είδη για νοσοκομεία ή κάνουν 
διανομή τύπου. 

β. Κυκλοφορύν ελεύθερα από 14.30 μέχρι 17.00, εφ’ό¬ 
σο ν διανέμουν εμπορεύματα, που δεν καλύπτονται από 
την προηγούμενη περίπτωση. 

γ. Εξαιρούνται μέχρι τρία (3) αυτοκίνητα της εταιρείας 
«ΑΚ ΕΛΛΑΣ», για όσο διάστημα αυτή έχει σύμβαση συντή¬ 
ρησης με τον ΟΤΕ των τηλεφωνικών θαλάμων στην πε¬ 
ριοχή ισχύος των περιοριστικών μέτρων και μέχρι δέκα 
(10) αυτοκίνητα της εταιρείας «ΣΗΜΕΝΣ Α.Ε.» για όσο 
διάστημα αυτή έχει σύμβαση συντήρησης του συστήμα¬ 
τος σηματοδότησης στην περιοχή ισχύος των περιοριστι¬ 
κών μέτρων. 

Τα παραπάνω αυτοκίνητα της περίπτωσης γ, εξαιρού¬ 
νται μόνο εφ' όσον έχουν εφοδιαστεί με ειδικό σημείωμα 
από την οικεία υπηρεσία Τροχαίας Κινήσεως που χορη¬ 
γείται σύμφωνα με τη διαδικασία της παραγράφου 3 της 
απόφασης αυτής. 

7. Οι παραβάτες της παρούσας, τιμωρούνται σύμφωνα 
με τις διατάξεις της παραγράφου 5 του άρθρου 52 του 
Κ.Ο.Κ. (Ν. 2094/92). 

Οι ίδιες ποινές επιβάλλονται και στους κατοίκους του 
δακτυλίου κατόχους της ειδικής κάρτας, σε περίπτωση 
κυκλοφορίας τους σε ζώνη διαφορετική από την επιτρε¬ 
πόμενη ή σε ώρες άλλες από τις προβλεπόμενες για τις 
ζώνες αυτές, από την παρούσα. 

8. Συστήνεται τριμελής Επιτροπή από εκπροσώπους 
των Υπουργείων Δημόσιας Τάξης, Περιβάλλοντος - 
Χωορταξίας και Δημοσίων Έργων και Μεταφορών και 
Επικοινωνιών, που θα εξετάζει και θα εισηγείται για θέμα¬ 
τα που αφορούν στα μέτρα περιορισμού κυκλοφορίας ο¬ 
χημάτων στο κέντρο της Αθήνας, καθώς και για ειδικές πε¬ 
ριπτώσεις που δεν περιλαμβάνονται στις παραπάνω πα¬ 
ραγράφους. 

9. Με απόφαση του Υπουργού ΠΕΧΩΔΕ και μετά από ει¬ 
σήγηση της παραπάνω Τριμελούς Επιτροπής για λόγους 
κατασκευής του ΜΕΤΡΟ, είναι δυνατόν να τροποποιού¬ 
νται προσωρινά τα όρια του δακτυλίου περιοριστικών μέ¬ 
τρων. 

10. Με απόφαση του Υπουργού ΠΕΧΩΔΕ και μετά από 
εισηγηση της Τριμελούς Επιτροπής είναι δυνατόν να τρο¬ 
ποποιείται η διάρκεια εφαρμογής των περιοριστικών μέ¬ 
τρων του δακτυλίου. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούοτου 1997 

ΟΙ ΥΠΟΥΡΓΟΙ 

ΠΕΡΙΒ/ΝΤΟΣ, ΧΩΡ/ΞΙΑΣ & ΔΗ Μ. ΕΡΓΩΝ ΔΗΜΟΣΙΑΣ ΤΑΞΗΣ 

ΚΩΣΤΑΣ ΛΑΛΙΩΤΗΣ ΓΕΩΡΓΙΟΣ ΡΩΜΑΙΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΑΡΗΣ ΚΑΣΤΑΝΙΔΗΣ 


Αριθ. Ε.Κ. 7642 (6) 

Παροχή αδείας λειτουργίας στην εταιρεία 
«ΒΟΡΕΙΟΕΛΛΑΔΙΚΗ ΣΥΜΒΟΥΛΟΙ ΕΠΕΝΔΥΣΕΩΝ 
Α.Ε.Π.Ε.Υ.» 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 112/11.7.1997, θέμα 2ο) 

Αφού έλαβε υπόψη: 

1 - Τις διατάξεις του άρθρου 4 του Ν. 1806/1988 «για την 
τροποποίηση της νομοθεσίας για τα χρηματιστήρια και 
άλλες διατάξεις» (ΦΕΚ 207 Α’) όπως αντικαταστάθηκε με 
το άρθρο 24του Ν. 2396/1996 (ΦΕΚ 73Α’). 

2. Τις διατάξεις του άρθρου 78, παρ. Ιβτου Ν. 1969/991 
(ΦΕΚ 167 Α’) «Εταιρείες Επενδύσεων Χαρτοφυλακίου, 
Αμοιβαία Κεφάλαια, διατάξεις εκσυγχρονισμού και εξυ- 
γιάνσεωςτης Κεφαλαιαγοράς και άλλες διατάξεις», όπως 
συμπληρώθηκε με την παρ. 2 του άρθρου 18 του Ν. 
2198/1994. 

3. Τις διατάξεις των άρθρων 27 και 29 του Ν. 2396/1996 
(ΦΕΚ 73Α’). 

4. Την απόφαση της 86ης/15.10.1996 συνεδριάσεως 
του Δ.Σ. της Επιτροπής Κεφαλαιαγοράς για τις 
«προϋποθέσεις παροχής άδειας λειτουργίας Ε.Π.Ε.Υ.». 

5. Την από 12.6.1997 αίτηση της εταιρείας. 

6. Σχετική εισήγηση του Γεωργ. Καλλία, αποφασίζει ο¬ 
μόφωνα: 

Α. Παρέχει άδεια λειτουργίας στην ανώνυμη εταιρεία 
παροχής επενδυτικών υπηρεσιών με την επωνυμία 
«ΒΟΡΕΙΟΕΛΛΑΔΙΚΗ ΣΥΜΒΟΥΛΟΙ ΕΠΕΝΔΥΣΕΩΝ 
Α.Ε.Π.Ε.Υ.» με έδρα τη Θεσσαλονίκη για τις ακόλουθες 
κύριες επενδυτικές υπηρεσίες: 

1. Λήψη και διαβίβαση για λογαριασμό επενδυτών εντο¬ 
λών για κατάρτιση συναλλαγών επί των χρηματοπιστωτ- 
πικών μέσων που αναφέρονται στο άρθρο 2, παρ. 1 περ. 
α) του Ν. 2396/1996. 

2. Διαχείριση επενδυτικών χαρτοφυλακίων επενδυτών 
και τις ακόλουθες παρεπόμενες επενδυτικές υπηρεσίες: 

1. Φύλαξη ή και διακίνηση ενός ή περισσοτέρων τίτλων 
του άρθρου 2, παρ. 1, περ. α) του Ν. 2396/1996. 

2. Παροχή συμβουλών σε επιχειρήσεις σχετικά με τη 
διάρθρωση του κεφαλαίου τους, τη διαμόρφωση της επι¬ 
χειρηματικής τους στρατηγικής καθώς και π αροχή συμ¬ 
βουλών και υπηρεσιών στους τομείς συγχωνευσεως και 
εξαγοράς επιχειρήσεων. 

3. Παροχή συμβουλών στον τομέα των επενδύσεων με 
αντικείμενο έναν ή περισσότερους τίτλους του άρθρου 2. 
παρ. 1, περ. α) του Ν. 2396/1996. 

Το μετοχικό κεφάλαιο της εταιρείας ανέρχεται στο πο¬ 
σό των δραχμών 225.000.000, διαιρούμενο σε 225.000 
κοινές ονομαστικές μετοχές, ονομαστικής αξίας δρχ. 

1.000 εκάστης, η δε μετοχική της σύνθεση έχει ως εξής: 

1. Ιωάννης Γούμενος μετοχές 145.000 ποσοστό 64,623% 

2. Βασίλειος Παγώνης μετοχές 64.600 ποσοστό 28,712% 

3. Σωτήριος Παπαχρήστου μετοχές 10.000 ποσοστό 4.444%; 

4. Βικτωρία Χαίτογλου μετοχές 3.000 ποσοστό 1,333% 

5. Μιχάλης Καζάνης μετοχές 2.000 ποσοστο 0,888% 

ΣΥΝΟΛΟ 225.000 100.00% 

Το Διοικητικό Συμβούλιο της Εταιρείας συγκροτείται α¬ 
πό τους: 

1. Κωνσταντίνο Συριόπουλο Πρόεδρο 

2. Βασίλειο Παγώνη Αντιπρόεδρο 

3. Ιωάννη Γούμενο Δ/νοντα Σύμβουλο 

4. Μιχάλη Καζάνη Μέλος 

5. Γεώργιο Παπαζήση Μέλος. 

Β. Εγκρίνει την ίδρυση υποκαταστήματος της ανωτέρω 
εταιρίας στο Κιλκίς, επί της οδού Πόντου 7 και εγκρίνει ως 


υπεύθυνο υπάλληλο του υποκαταστήματος αυτού το 
Μιχάλη Καζάνη. 

Η παρούσα να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


